स्कूल प्रशासन के अनुसार छात्राएं ब्लाउज़ पहन कर भी स्कूल नहीं आ सकती हैं.स्कूल का कहना है कि गर्मियों के दौरान लड़कियाँ क्या पहन कर स्कूल आ सकेंगी इस बारे में विचार-विमर्श जारी है.स्कूल के हेडमास्टर डेविड डाउटफ़ायर ने छात्राओं के माता-पिता को एक ख़त लिखकर कहा कि स्कूल यूनीफ़ॉर्म में होने वाला बदलाव सितंबर के महीने से लागू होगा और फिर धीरे-धीरे पूरे साल में इस पर अमल किया जाएगा.हेडमास्टर ने अपने ख़त में लिखा है, ''सभी लड़कियों से उम्मीद की जाती है कि वे पैंट पहनेंगी.''स्कूल प्रशासन ने ये भी स्पष्ट किया है कि लड़कियों की पैंट भी ठीक उसी तरह के कपड़े की होंगी जैसा कि लड़कों की पैंट होती है.स्कूल ने अपने यूनिफॉ़र्म के रंग को भी बदलते हुए स्लेटी से काला करने का फ़ैसला किया है.भारत और इसके आस-पास के देश या फिर अरब देशों में तो इस तरह की बातें अक्सर सुनी जाती हैं कि लड़कियां क्या पहन कर स्कूल या कॉलेज जा सकती हैं और क्या पहन कर नहीं जा सकती हैं.लेकिन किसी पश्चिमी देश के किसी स्कूल ने इस तरह का फ़ैसला शायद पहली बार किया है.अभी कुछ ही दिनों पहले राजधानी दिल्ली से कुछ ही दूरी पर बसे अलीगढ़ मुस्लिम विश्वविद्यालय ने भी छात्राओं के कपड़ों को लेकर एक फ़रमान जारी किया था लेकिन लड़कियों के विरोध और भारतीय मीडिया में ख़बरें आने के बाद विश्वविद्यालय प्रशासन ने अपना फ़ैसला वापस ले लिया था.(क्या आपने बीबीसी हिन्दी का नया एंड्रॉएड मोबाइल ऐप देखा? डाउनलोड करने के लिए यहां 



क्लिक करें. आप ख़बरें पढ़ने और अपनी राय देने के लिए हमारे 



फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)